जंगल में बेसुध पड़ी मिली गायें, नशे का इंजेक्शन लगाकर तस्करी के फिराक में था गिरोह, देखें VIDEO  
पुलिस ने एक आरोपी को दबोचा
दूसरा आरोपी मौके से भागने में सफल
 पुलिस ने शुरू की कार्रवाई
देश की राजधानी दिल्ली से सटे ग्रेटर नोएडा में नशे के इंजेक्शन लगाकर गायों की तस्करी करने का मामला सामने आया है. ग्रेटर नोएडा पुलिस ने दनकौर के दलेलगढ़ गांव में गायों की तस्करी करने वाले एक आरोपी को मौके से गिरफ्तार कर लिया, जबकि दूसरा आरोपी वहां से भागे में कामयाब रहा. पुलिस ने बेसुध पड़ी गायों के इलाज के लिए पशु चिकित्सकों की टीम को मौके पर बुलाया. गायों का इलाज करने के बाद उन्हें पास के गौशाला में भेज दिया है. वहीं पुलिस इस मामले में दूसरे आरोपी की तलाश में जुट गई है. 
मामले का पता तब लगा, जब इन गायों को नशे का इंजेक्शन लगा कर दो युवक इन्हें जबरन ले जाने का प्रयास कर रहे थे. कुछ ग्रामीणों ने इनको ऐसा करता देख पुलिस को सूचना दे दी. मौके पर पहुंची पुलिस ने एक युवक को दबोच लिया जबकि दूसरा युवक मौके से फरार होने में सफल हो गया. पुलिस के अनुसार उन्हें शिकायत मिली थी कि कुछ लोग गायों को इंजेक्शन लगा कर उन्हें तस्करी कर कहीं ले जाने की फिराक में है. 
ग्रेटर नोएडा के दनकौर में गायों को इंजेक्शन लगाकर उनकी तस्करी करने वाला गिरफ्तार,उसका साथी फरार pic.twitter.com/J1upBJhS2J
सूचना मिलने पर पुलिस जब मौके पर पहुंची तो वहां जंगल में कई गायें बेसुध पड़ी थीं. पुलिस ने मौके स एक एक तस्कर को भी गिरफ्तार कर लिया. जबकि उसका दूसरा साथी मौके से भागने में कामयाब हो गया. पुलिस के मुताबिक तीन गायों को इंजेक्शन लगाया गया था, जिसमें एक गाय तत्काल ठीक हो गई थी, जिसके बाद वह वहां से चली गई. लेकिन दो बेसुध पड़ी गायों की हालत देख कर पुलिस ने मौके पर ही पशु चिकित्सकों की टीम को बुलाया और गायों को नशे का एंटी डोज देकर उन्हें होश में लाया गया. उनके होश में आने के बाद गायों को पास के ही एक गौशाला में भिजवा दिया गया.
पुलिस का कहना है कि गायों की हालत अब स्वस्थ है. पुलिस लोगों की तहरीर के आधार पर मुकदमा दर्ज कर पशुओं के तस्करों के तलाश में जुट गई है.